སྟོན་པ་ཡང་དག་པར་རྫོགས་པའི་སངས་རྒྱས་རྒྱལ་བ་གཤེན་རབ་མི་བོ་ཆེ་དེ་ཉིད་གཤེན་ལོ་༣༡།བཞེས་པའི་དུས་སུ།རང་རྒྱུད་ཆེ་བའི་དྲེགས་པ་གཞོམ་ནས།གཞན་རྒྱུད་ཉོན་མོངས་གི་ཟུག་རྔུ་སངས་པ་དང་།རང་ལུས་ཕུང་པོའི་སྟོབས་ཤེད་སྨད་ནས།གཞན་དག་ལང་ཚོའི་སྒྱུ་མ་བསྒྱུར་བ་དང་།རང་ཉིད་དཀའ་ཐུབ་ཀྱི་སྙིང་རུས་བསྐྱེད་ནས།གཞན་དག་དྲང་པོའི་ལམ་ལ་འཛུད་པ་དང་།རང་ཉིད་འདུ་འཛིའི་གཡེང་བ་སྤངས་ནས།གཞན་དག་ཐར་པ་ལ་སྤྲོ་བ་བསྐྱེད་པ་དང་།རང་ཉིད་ལྷག་པའི་ཚུལ་ཁྲིམས་བསྲུངས་ནས།གཞན་དག་འགྲོ་བ་དང་བ་འདྲེན་པའི་ཕྱིར་དུ།ཁྱིམ་སྤངས་རབ་བྱུང་གི་མཛད་པ་མཛད་ནས་དཀའ་བ་རྣམ་གསུམ་སྤྱད་དེ།དང་པོ་སུམ་ཅུ་རྩ་གསུམ་གྱི་གནས་སུ་ངང་པའི་རྒྱལ་པོ་ཆུ་འབྱེད་དང་ཐབས་ཅིག་ཏུ།ཆུ་དང་འོ་མ་ཕྱེས་པའི་ཐིགས་རེ་དང་།འབྲས་སཱ་ལུའི་ཉག་མ་རེ་གསོལ་ནས་བྱ་ཡི་དཀའ་ཐུབ་ལོ་གཅིག་མཛད་པ་དང་།